KOMMISSIONENS BESLUTNING

af 20. juli 1999

om ændring af beslutning 95/125/EF om Frankrigs status med hensyn til infektiøs hæmatopoietisk nekrose og egtvedsyge

(meddelt under nummer K(1999) 2156)

(EØS-relevant tekst)

(1999/550/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 5, stk. 2, og

ud fra følgende betragtninger

(1) Medlemsstaterne kan for en eller flere fastlands- eller kystzoner opnå status som godkendte zoner, der er fri for infektiøs hæmatopoietisk nekrose (IHN) og egtvedsyge (VHS);

(2) listen over de zoner, der er godkendt i Frankrig, blev fastsat ved Kommissionens beslutning 95/125/EF(3), senest ændret ved beslutning 95/481/EF(4);

(3) Frankrig har tilsendt Kommissionen passende begrundelser for meddelelse af status som godkendt zone i henseende til infektiøs hæmatopoietisk nekrose (IHN) og egtvedsyge (VHS) for andre zoner samt de nationale bestemmelser, der garanterer, at reglerne for opretholdelse af godkendelsen bliver overholdt;

(4) Kommissionen og medlemsstaterne har gennemgået de begrundelser, som Frankrig har fremsendt for disse zoner;

(5) resultatet af denne gennemgang er, at disse zoner opfylder kravene i artikel 5 i direktiv 91/67/EØF;

(6) når godkendelsen kun vedrører en del af et afvandingsområde, skal der foretages en udvidet kontrol i en stødpudezone, der ligger op til den del af afvandingsområdet, der omfattes af godkendelsen;

(7) disse zoner kan derfor betragtes som godkendte zoner i henseende til IHN og VHS;

(8) disse zoner bør føjes til listen over de allerede godkendte zoner;

(9) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 95/125/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 20. juli 1999.

På Kommissionens vegne

Franz FISCHLER

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 84 af 14.4.1995, s. 8.

(4) EFT L 275 af 18.11.1995, s. 26.

BILAG

Liste over godkendte zoner i Frankrig i henseende til IHN og VHS

1. ADOUR-GARONNE

Afvandingsområder

- Charentebækkenet

- Seudrebækkenet

- Girondemundingens kystflodbækkener (departementet Charente-Maritime)

- Afvandingsområderne for Nive og Nivelles (departementet Pyrénées-Atlantiques)

- Forgesbækkenet (departementet Landes)

- Dronnebækkenet fra udspringet til Eglisottesdæmningen i Monfourat (departementet Dordogne)

- Beauronnebækkenet fra udspringet til Fayedæmningen (departementet Dordogne)

- Valousebækkenet fra udspringet til Etang des Roches Noiresdæmningen (departementet Dordogne)

- Paillassebækkenet fra udspringet til Grand Forgedæmningen (departementet Dordogne)

- Cironbækkenet fra udspringet til Moulin de Castaingdæmningen (departementerne Lot-et-Garonne og Gironde)

- Petite Leyrebækkenet fra udspringet til Pont de l'Espinedæmningen i Argelouse (departementet Landes)

- Pavebækkenet fra udspringet til Pave-dæmningen (departementet Landes)

- Escourcebækkenet fra udspringet til Moulin de Barbedæmningen (departementet Landes)

- Gelouxbækkenet fra udspringet til D38-dæmningen i Saint Martin d'Oney (departementet Landes)

- Estrigonbækkenet fra udspringet til Campet et Lamolèredæmningen (departementet Landes)

- Estamponbækkenet fra udspringet til Ancienne Minoterie-dæmningen i Roquefort (departementet Landes)

- Gélisebækkenet fra udspringet til dæmningen nedenfor knudepunktet Gélise-Osse (departementerne Landes og Lot-et-Garonne)

- Magescqbækkenet fra udspringet til udmundingen (departementet Landes)

- Luysbækkenet fra udspringet til Moulin d'Orodæmningen (departementerne Pyrénées-Atlantiques og Landes)

- Neezbækkenet fra udspringet til Jurançondæmningen (departementet Pyrénées-Atlantiques)

- Beezbækkenet fra udspringet til Naydæmningen (departementet Pyrénées-Atlantiques)

- Gave de Cauteretsbækkenet fra udspringet til Calypsodæmningen ved vandkraftværket i Soulom (departementet Hautes-Pyrénées).

Dele af kysten

Hele atlanterhavskysten mellem kystens nordligste punkt i departementet Vendée og dens sydligste punkt i departementet Charente-Maritime.

2. LOIRE-BRETAGNE

Afvandingsområder

- Alle afvandingsområder i Bretagne-regionen med undtagelse af følgende afvandingsområder:

- Vilaine

- Aven

- Ster-Goz

- den nedre del af Elornbækkenet

- Sèvre Niortaisebækkenet

- Laybækkenet

- opstrømsdelen af Viennebækkenet indtil Nouâtredæmningen (departementet Indre)

- flodbækkenerne ved Atlanterhavskysten i departementet Vendée

- den del af Loirebækkenet, der udgøres af opstrømsdelen af floden Huisnes afvandingsområde fra udspringet til Ferté-Bernarddæmningen.

Dele af kysten

Hele Bretagnes kyst undtagen følgende dele af kysten:

- Brests red

- Camarets vig

- Kystzonen mellem Trévignons odde og floden Laïtas udmunding

- Kystzonen mellem floden Tohons udmunding og departementsgrænsen.